Terugvoer oor vlak 3-regulasies wéér uitgestel | Maroela Media
Die nasionale koronavirus-bevelsraad se mediakonferensie oor die bepalings wat met vlak 3 van die afsonderingsregulasies verband hou, is vroeg Woensdagoggend vir 'n tweede keer uitgestel.
Die bevelsraad sou vandag om 12:30 terugvoer oor die bepalings gegee het, gevolg deur die maatskaplike groepering wat om 18:00 die land op die hoogte van verwikkelinge sou bring.
Die mediakonferensies sou aanvanklik Dinsdag al plaasgevind het.
In die jongste verklaring wat die regering vroegoggend uitgereik het, word géén nuwe datum of tyd aangegee nie.
Pres. Cyril Ramaphosa het Sondagaand aangekondig die hele land skuif Maandag na koronavirus-vlak 3 toe. Benewens die verslapping van maatreëls wat Ramaphosa aangekondig het, is daar nog geen verdere duidelikheid oor wat presies dit gaan behels nie.
Ramaphosa het onder meer gesê oefening sal regdeur die dag toegelaat word, alle winkels mag hul bedrywighede hervat en alle produkte verkoop, alkoholverkope sal onder streng voorwaardes toegelaat word en die verbod op die verkoop van tabakprodukte word voortgesit.
Die president het toe ook gesê alle byeenkomste, ook kerkdienste, word steeds verbied. Dinsdagaand het hy egter in 'n regstreekse toespraak gesê kerkdienste gaan wél op vlak 3 toegelaat word, mits daar nie meer as 50 mense by die diens is nie. Begrafnisse mag onder soortgelyke bepalings gehou word.
Hier is weer 'n onaangename verrassing vir ons aan te broei.
Kry niks om te copy and pase lol
CR se woord is nie wet nie, Kopdoek met eers haar sê inkry.
Julle is om van siek te word
Ek sê mos die hele tyd dat hierdie n piesang republiek is, waar met n tekort aan gesonde breins geregeer word. Dit is n skande dat daar nie integriteit is nie.